# Ами Буе

### от Уикипедия, свободната енциклопедия

Ами Буе френски геолог
Роден: | 16 март 1794 Хамбург, Германия
Починал: | 21 ноември 1881 Виена, Австро-Унгария

Ами Буе (на френски Ami Boué) е френски геолог, който по-късно приема австрийско гражданство.

Роден е в Хамбург, на 10 годишна възраст остава кръгъл сирак. Получава първоначалното си образование в Женева и Париж. Ами Буе учи медицина в Единбург, където попада под влиянието на Робърт Джеймсън, чиито изследвания в областта на геологията и минералогията вдъхновяват по-нататъшната му кариера. Той участва в няколко геоложки експедиции в Шотландия и Хебридските острови, а след дипломирането си през 1817 се установява в Париж.

През 1820 Ами Буе издава Essai géologique sur l'Ecosse, в което са подробно описани най-вече вулканичните скали. Той пътува в Германия, Австрия и Южна Европа и изследва различни геоложки формации, превръщайки се в един от пионерите на геоложките проучвания. През 1830 е сред основателита на Френското геоложко дружество, а през 1835 е негов председател.

Между 1836 и 1838 Ами Буе предприема експедиция на Балканския полуостров, където извършва продължителни натуралистични и етнографски проучвания. След завръщането си в Париж издава La Turquie d'Europe; observations sur la geographie, la géologie, l'histoire naturelle (1840), едно от най-важните за времето си изследвания на региона, включително на територията на България. През 1849 той съставя и първата етнографска карта на османската част на Балканите. Според него:

„Българите населяват България, Долна Мизия и по-голямата част от Горна Мизия; те съставят при това главната ядка на населението в Македония, с изключение на най-крайната югозападна част от Костур до и по Бистрица.“

От 1841 Ами Буе се установява във Виена, където продължава изследванията си, най-вече на геологията на Балканите.

## [редактиране] Външни препратки

- Балканските проучвания на Ами Буе

Взето от „http://bg.wikipedia.org../../../%D0%B0/%D0%BC/%D0%B8/%D0%90%D0%BC%D0%B8_%D0%91%D1%83%D0%B5_7a15.html“.

Категории: Геолози | Етнографи | Френски учени | Австрийски учени

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Euskara
- Français